Μαρία Δημάδη

Η Μαρία Δημάδη (1907-1944) ήταν Ελληνίδα αντιστασιακή από το Αγρίνιο. Στη διάρκεια της Κατοχής εργαζόταν ως διερμηνέας στο γερμανικό φρουραρχείο της πόλης και γνωρίζοντας έτσι για τις κινήσεις των γερμανικών στρατευμάτων ενημέρωνε τους αντάρτες.

Εκτελέστηκε στις 31 Αυγούστου του 1944 από μέλη των Ταγμάτων Ασφαλείας, απέναντι από τις φυλακές της Αγίας Τριάδας.

 Βιογραφικό 

Η Μαρία Δημάδη γεννήθηκε στις 7 Μαΐου 1907 στο Αγρίνιο. Πατέρας της ήταν ο γυναικολόγος Κώστας Δημάδης και μητέρα της η Ερασμία Παναγοπούλου, κόρη του μεγαλέμπορα καπνού Παναγόπουλου. Κατά τη γερμανική κατοχή συμμετείχε αρχικά στην οργάνωση Εθνική Αλληλεγγύη, στο Αγρίνιο και στη συνέχεια το Φεβρουάριο του 1942 άρχισε να εργάζεται ως διερμηνέας στο γερμανικό φρουραρχείο της πόλης, καθώς γνώριζε άπταιστα τη γερμανική γλώσσα (όπως και τη γαλλική).

Γνωρίζοντας, λόγω της θέσης της, για τις κινήσεις των γερμανικών στρατευμάτων στην ευρύτερη περιοχή, ενημέρωνε τις δυνάμεις του ΕΛΑΣ. Έτσι το 2/39 σύνταγμα του ΕΛΑΣ, αφού ενημερώθηκε από τη Δημάδη για τις κινήσεις γερμανικών στρατευμάτων στις αρχές Ιουλίου του 1943, έστησε ενέδρα έξω από το χωριό Μυρτιά, πάνω από την λίμνη Τριχωνίδα και χτύπησε γερμανική φάλαγγα, στις 10 Ιουλίου 1943, σκοτώνοντας περισσότερους από 100 Γερμανούς  στρατιώτες, στην μάχη της Μυρτιάς (ή Γουρίτσας). Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου, σελ. 68,69 Η Δημάδη ενημέρωσε τον ΕΛΑΣ και για το σχέδιο των γερμανικών δυνάμεων να στραφούν προς το Καρπενήσι και να χτυπήσουν τους αντάρτες, τον Νοέμβριο του 1943. Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου, σελ. 80 Επίσης μετά το χτύπημα του ΕΛΑΣ κατά γερμανικών στρατευμάτων στο χωριό Καινούριο, κοντά στο Αγρίνιο, στις 5 Ιουλίου 1944, κατά το οποίο σκοτώθηκαν 70 Γερμανοί στρατιώτες, ενημέρωσε τους αντάρτες ότι Γερμανοί στρατιώτες και μέλη των Ταγμάτων Ασφαλείας επρόκειτο να συλλάβουν κατοίκους του χωριού για σχέση με τους αντάρτες. Έτσι οι εν λόγω κάτοικοι πρόλαβαν να διαφύγουν και κανείς δεν συνελήφθη. Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου, σελ. 109

Η Δημάδη βοήθησε πολλές φορές για την αποφυλάκιση κρατουμένων μεταξύ των οποίων και μέλη της αντίστασης Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου, σελ. 66, 67, 79, 81, 84, 90, 98, 100, 116 ενώ είχε δώσει και ειδικές άδειες σε μέλη της αντίστασης διευκολύνοντας έτσι τις κινήσεις τους.Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου, σελ. 104 

 Παραπομπές 

 Πηγές 
 Μαρία Δημάδη, ηρωίδα της εθνικής αντίστασης, του Φίλιππα Γελαδόπουλου
 ΜΑΡΙΑ ΔΗΜΑΔΗ (ΕΡΤ ΑΡΧΕΙΟ)

Κατηγορία:Έλληνες αντιστασιακοί
Κατηγορία:Μέλη του ΕΑΜ
Κατηγορία:Γυναίκες στον Β' Παγκόσμιο Πόλεμο